Pippie-donasies het aanvanklik na persoonlike rekening gegaan | Maroela Media
Pippie het op Oujaarsaand 2011 derdegraadse brandwonde opgedoen toe ŉ vuuraansteekmiddel in haar pa se hande ontplof en op haar beland het. Sy was toe twee jaar oud.
Op 10 Januarie was die bankbalans in Kruger se persoonlike rekening R359, 91. Sowat drie weke later, op 31 Januarie 2012 nadat donasies vir Pippie ingestroom het, was haar bankbalans R215 864.35. Dit is volgens dokumente wat in Beeld se besit is, waarin Kruger verduidelik dat sy aanvanklik haar eie bankrekening gebruik het om ŉ nie-winsgewende organisasie te bedryf. Sy sê vandat sy baie geld begin ontvang het, het sy begin strokies byhou.
Die Valke het verlede jaar gesê ŉ ondersoek is van stapel gestuur na beweringe dat geld wanbestuur word van Pippie se fonds, Pippie se Gesiggiefonds, wat in 2012 as ’n privaatmaatskappy gestig is. Kruger het dié beweringe ontken. Beeld berig ŉ aansoek om die maatskappy na ŉ nie-winsgewende organisasie oor te skakel, is deur die departement van maatskaplike ontwikkeling afgekeur omdat die fonds reeds as ŉ maatskappy geregistreer is.
Pippie het in Junie 2012 baanbrekerswerk chirurgie ontvang waar haar eie gekloonde vel, wat in ŉ laboratorium in Boston gekweek is, op haar wonde oorgeplant is. Sedertdien het die fonds ook betaal om vel te kweek en ŉ oorplanting te doen op Celiwe Maseko (5), van Kagiso in die Wes-Rand.
In vorige beriggewing bleik dit dat die Valke wel genoem het die geld is wanbestuur asook erkenning dat dit ook vir privaat onkostes gebruik is. Daar is ook berigte dat die ma onken dat die fonds misbruik is, wat nou? Gaan sy vervolg word?
Hoekom is die pa nooit aangekla van roekelose hantering van die betrokke brandmiddel. Daar is duidelike waarskuwing om versigtig te wees. Maar nee …. die vraag kom net op by my, was hier drank betrokke?
Wanbestuur van sulke fondse verhoed dat mense bydraes wil maak, al is dit vir watter saak!
Ek is geneig om te verskil ten opsigte van geld wat geskenk word vir n goeie doel…..ek het n groot hart en help graag, ek tel my seeninge deur terug te gee aan die wat nodig het. Ek voel so, as enig iemand geld skenk is dit geldjies wat jy vir iemand GEE!! Wat die ontvanger van die fondse doen met die geld is vir hulle om te besluit, hoekom gee mense skenkings as hulle wil self bepaal wat die ontvangers van dit daarmee moet doen, n person (ek) gee dit mos met n oop hand?? Hoekom al die beskuldigings… Lees meer »
Ek gee ook graag al het ek min en wat die mense daarmee doen het eintlik niks met my te doen nie.want ek weet die Hemelse Vader sal verder vir my sorg.
Pragtig gestel Doortjie, dit is hoe dit moet werk.
Hierdie vrou se kind het werklik geld nodig – ek dink nie sy moet gekruisig word omdat sy in die begin haar eie bankrekening gebruik het nie, Mense moet net versigtig wees as mense vra vir insameling vir kinders waarvan niemand iets weet nie – skakel maar rond. So het ek al gebel & navraag gedoen en dan word dit bevestig dat die mense nie meer geld nodig het nie ……………… MAAR Pippie het geld nodig & “so What” as dit vir persoonlike goed gebruik word – die ma pas haar kind op, sekerlik kan sy die geld gebruik na… Lees meer »